b"\n_START_ARTICLE_\nEscoles Francesc Maci\xc3\xa0\n_START_SECTION_\nDescripci\xc3\xb3\n_START_PARAGRAPH_\nEdifici civil format per dos cossos longitudinals col\xc2\xb7locats perpendicularment, de manera que formen una planta de creu. A nivell d'al\xc3\xa7ada, t\xc3\xa9 baixos, pis, golfes i est\xc3\xa0 cobert per una teulada amb quatre vessants a un dels cossos i a l'altre amb dos. El carener \xc3\xa9s perpendicular a la fa\xc3\xa7ana._NEWLINE_Destaquen les grans obertures de la fa\xc3\xa7ana que recorren la planta baixa i el pis; les dues portes amb trenca aig\xc3\xbces al damunt, i els ulls de bou de les golfes. El volad\xc3\xads de la teulada est\xc3\xa0 realitzat amb diverses fileres de maons. Els angles de l'edifici presenten grans carreus vistos._NEWLINE_El conjunt est\xc3\xa0 envoltat d'un ampli pati. Hi ha un cos i una escala lateral constru\xc3\xafda posteriorment, que comunica directament amb l'esmentat pati."